**II.13.**

**A közérdekű adatok megismerésére irányuló igények intézésének rendje, az illetékes szervezeti egység neve, elérhetősége, az információs jogokkal foglalkozó személy neve**

**Információs jogokkal foglalkozó személy neve:** Ráczi Zsófia

adatvédelmi tisztviselő

**Elérhetőségek:**

E-mail cím: raczizsofia@umalapitvany.hu

Telefonszám: +36-46/565-111, mellék: 13-12

**A közérdekű adatok megismerésére irányuló igények intézésének rendje:**

**SZABÁLYZAT**

**A KÖZÉRDEKŰ ADATOK MEGISMERÉSÉRE IRÁNYULÓ IGÉNYEK TELJESÍTÉSÉNEK RENDJÉRŐL**

**A szabályzat alapadatai**

|  |  |
| --- | --- |
| Szabályzat megnevezése:  | SZABÁLYZAT A KÖZÉRDEKŰ ADATOK MEGISMERÉSÉRE IRÁNYULÓ IGÉNYEK TELJESÍTÉSÉNEK RENDJÉRŐL  |
| A szabályzatot kiadó szerv megnevezése:  | Universitas Miskolcinensis Alapítvány  |
| Verzió:   | 1.0  |
| Kiadás dátuma:  | 2021. március 26.  |
| Hatályosság kezdete:  | 2021. március 27.  |

Az információs önrendelkezési jogról és az információszabadságról szóló 2011. évi CXII. törvény 30.§ (6) bekezdése alapján az UNIVERSITAS MISKOLCINENSIS ALAPÍTVÁNY (továbbiakban: Alapítvány) tekintetében a közérdekű adatok megismerésére irányul igények teljesítésének a rendjét az alábbiak szerint határozom meg:

1. A Szabályzat célja az Alapítvány tevékenysége, működése, gazdálkodása során keletkező közérdekű, illetve közérdekből nyilvános adatok megismerhetőségének biztosítása, ennek érdekében az adatigénylések teljesítése.
2. A Szabályzat tárgyi hatálya alá tartozik a Hatóság kezelésében lévő és tevékenységére, működésére, gazdálkodására vonatkozó, valamint az azokkal összefüggésben keletkező közérdekű, illetve közérdekből nyilvános adat.
3. A Szabályzat előírásait az az információszabadságról szóló 2011. évi CXII. törvény (a továbbiakban: Infotv.) rendelkezéseire is figyelemmel kell alkalmazni, teljesíteni.
4. A közzétételi listákon nem szereplő közérdekű, vagy közérdekből nyilvános, az Alapítvány bármely szervénél kezelt adatot bárki igényelhet szóban, írásban, vagy elektronikus formában egyaránt az 5. pontban meghatározott módon.
5. A közérdekű adat megismerésére irányuló igények benyújtása szóban az Universitas Miskolcinensis Alapítvány Titkárságán munkaidőben (8.00 - 12.00, 13.00 - 15.30) írásban az Universitas Miskolcinensis Alapítvány 3515 Miskolc-Egyetemváros postacímen, míg elektronikusan az universitasmiskolcinensis@gmail.com e-mail címen történhet.
6. A közérdekű adatigényléseket az Alapítvány Titkársága kezeli. A szóban előterjesztett adatigénylésről jegyzőkönyvet kell készíteni, mely tartalmazza az adatigénylő nevét, elérhetőségét, melyen keresztül az adatigénylés teljesítését kéri, az igényelt adatok meghatározását. Az Alapítvány Titkársága az elektronikus címet naponta figyeli.
7. A jegyzőkönyvben foglalt, írásban, illetve elektronikus módon érkezett adatigényléseket az iratkezelési szabályzatban foglaltak szerint kell iktatni, a Kuratórium Elnöke és az Adatvédelmi Tisztviselő egyidejű értesítése mellett.
8. A közérdekű adat megismerésére vonatkozó igényt soron kívül el kell bírálni. A közérdekű adatok igénylésére vonatkozó igény elbírálása az Alapítvány Titkárságának a feladata. Amennyiben az adatigénylés soron kívül nem bírálható el az adatigénylést legfeljebb 15 napon belül kell elbírálni. Az adatigénylés elbírálása meghosszabbításáról a Kuratórium Elnöke dönt.
9. Az Alapítvány Titkársága az adatigénylés teljesítését megelőzően a Kuratórium Elnöke részére megküldi az adatszolgáltatás tervezetét jóváhagyásra. A Kuratórium Elnöke az adatszolgáltatás jellegére és az összes körülményre tekintettel dönt a Kuratórium összehívásáról az adatszolgáltatás jóváhagyása érdekében. A Kuratórium döntése előtt az adatszolgáltatást a felügyelőbizottság véleményezi.
10. Másolat kiadásával teljesíthető adatszolgáltatás esetén a másolatkészítés költségét a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendelet szerint kell meghatározni.
11. Az elutasított igényekről és azok indokairól az Alapítvány Titkársága nyilvántartást vezet, mely nyilvántartás alapján minden év január 15-éig adatot közöl az Adatvédelmi Tisztviselőnek. Az Adatvédelmi Tisztviselő az összesített adatokról minden év január 31-éig adatszolgáltatást teljesít a Nemzeti Adatvédelmi és Információszabadság Hatóság részére.
12. A közérdekű adatok iránti igény elutasítása vagy nem megfelelő teljesítése esetén az igénylő a Miskolci Járásbírósághoz (3525 Miskolc, Dózsa György út. 4.) fordulhat jogorvoslatért.
13. Jelen szabályzat az elfogadását követő napon lép hatályba.

Dr. Varga Judit

A Kuratórium elnöke

Záradék: A szabályzatot a Kuratórium 40/2021. (III.26.) sz. határozatával fogadta el.